​ລາ​ຄາຮຸ້ນ ຢູ່ເອ​ເຊຍ ສູງ​ຂຶ້ນ ​ຫຼັງ​ຈາກ ສ​ຫລ ປະ​ກາດ​ວ່າ ຈະ​ສືບ​ຕໍ່ ກະ​ຕຸ້ນ ເສດ​ຖະ​ກິດ (ວີດີໂອ)
ສ່ວນ​ຢູ່ ສ​ຫລ ຮຸ້ນ Dow Jones ໄດ້​ສູງ​ຂຶ້ນ 1 ເປີ​ເຊັນ ​ໃນ​ຂະນະ​ທີ່ຮຸ້ນ S&P 500 ສູງ​ຂຶ້ນ 1.2 ເປີ​ເຊັນ ແລະ ດັດ​ຊະ​ນີຮຸ້ນ NASDAG 1 ເປີ​ເຊັນ.
ຕະຫຼາດຮຸ້ນໃນເອເຊຍໄດ້ຖີບຕົວສູງຂຶ້ນ ໃນວັນພະຫັດມື້ນີ້ ຫຼັງຈາກທີ່ທະນາຄານກາງສະຫະລັດ ໄດ້ສ້າງຄວາມປະຫຼາດໃຈ ໃຫ້ແກ່ພວກນັກລົງທຶນ ໂດຍປ່ອຍໃຫ້ ການດຳເນີນຄວາມພະຍາ ຍາມ ເພື່ອກະຕຸກະຕຸກຊຸກຍູ້ເສດຖະກິດ ໃນເວລານີ້ ດຳເນີນຕໍ່ໄປ ດັດຊະນີຮຸ້ນ Nikkei ຂອງຍີ່ປຸ່ນ ແມ່ນໄດ້ຖີບຂຶ້ນສູ່ລະດັບສູງສຸດ ໃນຮອບ 8 ເດືອນ ໂດຍມີລາຄາສູງຂຶ້ນ 260 82 ຫລືເກືອບ 2 % ສູງກວ່າໃນວັນພະຫັດມື້ນີ້ ຕົກເປັນ 14 766 ເຢນ ສ່ວນຕະຫຼາດ ຮຸ້ນທີ່ສຳຄັນໆອື່ນໆຢູ່ໃນຂົງເຂດນັ້ນ ກໍມີລາຄາສູງຂຶ້ນເຊັ່ນກັນ ໃນຕອນອັດຕະຫຼາດ ໃນວັນພຸດວານນີ້ ຕະຫຼາດຮຸ້ນສະຫະລັດ ມີລາຄາສູງຂຶ້ນເປັນປະຫວັດການໃນຕອນປິດຕະຫຼາດ ຫລັງຈາກປະທານທະນາຄານກາງຂອງສະຫະລັດ ທ່ານ Ben Bernanke ໄດ້ກ່າວວ່າຈະບໍ່ມີ ການປ່ຽນແປງໃດໆກ່ຽວກັບໂຄງການຂອງທາງທະນາຄານກາງທີ່ຈະຊື້ພັນທະບັດໃນມູນຄ່າ 85 ພັນລ້ານໂດລ່າ ໃນແຕ່ລະເດືອນນັ້ນ ລາຄາຮຸ້ນ Dow Jones ໄດ້ສູງຂຶ້ນ 1 ເປີເຊັນ ໃນຂະນະທີ່ຮຸ້ນ S&P 500 ສູງຂຶ້ນ 1 2 ເປີເຊັນ ໃນຕອດປິດຕະຫຼາດ ສ່ວນດັດຊະນີຮຸ້ນ NASDAG ນັ້ນ ແມ່ນຂຶ້ນ 1 ເປີເຊັນ ໂຄງການດັ່ງກ່າວນີ້ແມ່ນມີຈຸດປະສົງເພື່ອຫຼຸດອັດຕາດອກເບ້ຍໃນການກູ້ຢືມໄລຍະຍາວ ຊຶ່ງເຮັດໃຫ້ບໍລິສັດຕ່າງໆສາມາດຊື້ອຸບປະກອນໃໝ່ແລະເພື່ອໃຫ້ບັນດາຄອບຄົວຊື້ບ້ານເຮືອນ ໃໝ່ ພວກນັກເສດຖະສາດຫລາຍໆຄົນຄາດວ່າ ເຈົ້າໜ້າທີ່ຈະຫຼຸດການຊື້ພັນທະບັດ ລົງຫຼາຍພັນລ້ານໂດລາ ແຕ່ທ່ານ Ben Bernanke ໄດ້ກ່າວວ່າ ເສດຖະກິດຍັງຕ້ອງການຄວາມຊ່ອຍເຫຼືອ ເພາະວ່າ ຈໍານວນຂອງຄົນຫວ່າງງານນັ້ນ ຍັງສູງຢູ່